RESOLUCIÓN do 30 de setembro de 2008 pola que se adxudican as subvencións correspondentes á tecnoloxía de Medio Natural e Desenvolvemento Sostible dos programas sectoriais de investigación aplicada, PEME I+D e I+D suma do Plan Galego de Investigación, Desenvolvemento e Innovación Tecnolóxica (Incite), convocadas na Orde do 3 de marzo de 2008 (Diario Oficial de Galicia do 28 de marzo).
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 10/10/2008

Por Orde do 3 de marzo de 2008 (DOG do 28 de marzo) se establecen as bases para a concesión, en réxime de concorrencia competitiva, das subvencións correspondentes aos programas sectoriais de investigación aplicada, PEME I+D e I+D suma do Plan Galego de Investigación, Desenvolvemento e Innovación Tecnolóxica (Incite) e se procede á súa convocatoria para o ano 2008. A mencionada convocatoria establece que os programas están dirixidos a diferentes tecnoloxías sectoriais entre as que figura a de Medio Natural e Desenvolvemento Sostible.
De conformidade co disposto nas bases da citada orde da convocatoria, vista a propostas de resolución formulada pola comisión de valoración e tendo en conta as dispoñibilidades orzamentarias, esta consellería
RESOLVE:
Primeiro.-En relación coas solicitudes correspondentes o tecnoloxía sectorial de Medio Natural e Desenvolvemento Sostible:
1. Conceder as axudas para a realización de proxectos de investigación aplicada liderados por equipos de investigación de universidades, organismos públicos de investigación e centros públicos de investigación da Comunidade Autónoma de Galicia, aos beneficiarios que se relacionan no anexo I desta resolución, nas contías que se sinalan.
No anexo II relaciónanse, por orde de prioridade, as solicitudes que foron consideradas como suplentes. A súa concesión queda condicionada á posible ampliación de crédito derivada de baixas ou dunha maior dispoñibilidade orzamentaria.
2. Conceder as axudas para a realización de proxectos de investigación liderados por centros tecnolóxicos da Comunidade Autónoma de Galicia aos beneficiarios que se relacionan no anexo III desta resolución, nas contías que se sinalan.
3. Conceder as axudas para a realización de proxectos de I+D liderados por empresas privadas, agrupacións de empresas de carácter privado ou empresas públicas que teñan entre os seus fins ou realicen actividades de investigación, aos beneficiarios que se relacionan no anexo IV desta resolución.
No anexo V relaciónanse, por orde de prioridade, as solicitudes que foron consideradas como suplentes. A súa concesión queda condicionada á posible ampliación de crédito derivada de baixas ou dunha maior dispoñibilidade orzamentaria.
4. Conceder as axudas para a realización de proxectos de I+D das convocatorias conxuntas de axudas para proxectos de investigación sobre o cambio climático dentro de ERA-NET CIRCLE e proxectos sobre a contaminación mariña accidental dentro do ERA-NET AMPERA, nas que a Consellería de Innovación e Industria é socio rexional, aos beneficiarios que se relacionan no anexo VI desta resolución.
5. As axudas comprenden a totalidade da subvención necesaria para a realización do proxecto, incrementada nun 15% destinado aos gastos institucionais que a súa execución supón ao organismo ao que pertence o investigador responsable naqueles proxectos que inclúen o concepto subvencionable de custos indirectos.
Segundo.-Para poder percibir as axudas correspondentes será preciso presentar, na data límite do 31 de outubro de 2008, a documentación indicada no artigo 6 dos anexos I, II, III e IV da Orde do 3 de marzo de 2008 (DOG nº 60, do 28 de marzo), utilizando os modelos normalizados publicados na páxina web
http://www.conselleriaiei.org/dxidi (Servizos Propios. Informes/xustificación de gasto
).
Terceiro.-A Dirección Xeral de Investigación, Desenvolvemento e Innovación adoptará as medidas necesarias para a instrución dos correspondentes expedientes de gasto.
Cuarto.-A inobservancia por parte dos beneficiarios de calquera das bases establecidas na orde da convocatoria suporá a perda do dereito a percibir a subvención correspondente.
Quinto.-Contra esta resolución, que esgota a vía administrativa, poderá interpoñerse, potestativamente, recurso de reposición ante o conselleiro de Innovación e Industria no prazo dun mes contado a partir do día seguinte ao da publicación desta resolución no Diario Oficial de Galicia ou, directamente, recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados desde a mesma data.
Disposición derradeira
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 30 de setembro de 2008
P.D. (Orde 31-1-2006; DOG nº 24)
Emilio Nogueira Moure
Secretario xeral da Conselleria de Innovación
e Industria
Ver referencia pdf "19700D010P068.PDF"